b'\n_START_ARTICLE_\nAmbro\xc5\xbe\n_START_SECTION_\nIzvor in pomen\n_START_PARAGRAPH_\nIme Ambro\xc5\xbe izvira iz latinskega imena Ambrosius. To razlagajo z gr\xc5\xa1kima besedama \xce\xb1\xce\xbc\xce\xb2\xcf\x81\xce\xbf\xcf\x83\xce\xb9\xce\xbf\xcf\x82 (ambrosios) in \xce\xb1\xce\xbc\xce\xb2\xcf\x81\xce\xbf\xcf\x84o\xcf\x82 (\xc3\xa1mbrotos) v pomenu\xc2\xa0\xc2\xbbnesmrten, bo\xc5\xbeji, bo\xc5\xbeanski\xc2\xab. Enak pomen ima tudi latinska beseda ambrosius  Iz omenjenih gr\xc5\xa1kih pridevnikov je beseda ambros\xc3\xada, slovensko ambr\xc3\xb3zija, ki v gr\xc5\xa1ki mitologiji pomeni \xe2\x80\x98jed bogov, ki daje nesmrtnost in je ljudem prepovedana\xe2\x80\x99.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Ambro\xc5\xbe: 306.\n_START_SECTION_\nOsebni praznik\n_START_PARAGRAPH_\nSveti Ambro\xc5\xbe je tudi ime svetnika (god 7. decembra), cerkvenega u\xc4\x8ditelja in nad\xc5\xa1kofa, ki je \xc5\xbeivel v 4.stol.\n_START_SECTION_\nPriimki nastali iz imena\n_START_PARAGRAPH_\nIz imena Ambro\xc5\xbe in njegovih razli\xc4\x8dic so nastali naslednji priimki: Ambro\xc5\xa1, Ambru\xc5\xa1, Ambru\xc5\xbe, Ambra\xc5\xa1, Ambros, Amro\xc5\xbe, Broz, Brozi\xc4\x8d, Brozina, Brozovi\xc4\x8d, Bro\xc5\xbee, Bro\xc5\xbei\xc4\x8d, Brus, Prus, Pro\xc5\xa1ek, Prosik, Prosl, Prozi, Pra\xc5\xa1elj, Prezelj, Braz, Bras, Brasan, Bra\xc5\xa1evec, Bra\xc5\xa1i\xc4\x8d, Prosi\xc4\x8d, Pru\xc5\xa1, Jambrek, Jambrovi\xc4\x8d in drugi.'